**ÅRSMELDING 2022 HOVDEN GOLFKLUBB**

Ørnefjell golfbanes driftssesong var fra 20.05 til 15.11. og ifølge registreringer i perm hadde vi besøk av 1480 spillere, en nedgang på 482 fra i fjor. Det er godt mulig det var enda flere som spilte, da det ikke er alle som registrerer seg hverken i Golfbox eller i registreringspermen når de spiller sin runde.

Nedgangen vår er som i resten av Norge. 2022 var første året etter Corona hvor vi kunne reise fritt igjen. Likevel må vi jobbe for flere besøkende. Det gir aktivitet og gode inntekter for oss.

Det har som vanlig vært en del bevegelse på medlemskap inn og ut av klubben. Antall medlemmer pr. 31.12.2022 var i alt 134. En nedgang på 21 medlemmer. Klubben må fremover jobbe aktivt for å få flere medlemmer og ikke minst se om vi kan få våre tidligere medlemmer aktive igjen.

Etter valget på årsmøtet den 09.03.2022, har styret bestått av styreleder Lars Erik Domaas, nestleder Hege Kjelleberg, styremedlem Anna Lise Pedersen Væting, styremedlem Astrid Steensby og styremedlem Kent Lund. Varamedlemmene Trygve Lamark og Maria Moen har vært innkalt til styremøtene og fått kopi av utsendt informasjon. Det har vært tre styremøter i 2022 for det nye styret.

**Greenkeeper**

Ivo Velikov ble leid inn som greenkeeper fra mai og ut september måned. Kent Lund har som baneansvarlige hatt opplæring av Ivo. Ivo har eget firma som Hovden Golfklubb leier tjenester fra på timebasis.

Ivo har fungert veldig bra og vi har fått mange gode tilbakemeldinger på hans arbeid. Ivo ønsker å fortsette sesongen 2023 noe styret har sagt ja til. Endelig har vi kanskje en greenkeeper vi kan beholde noen sesonger.

Banekomiteen har gjort en flott jobb og Kent og Ingemar har brukt utallige timer på våre greener i sesongen 2022. Dette arbeidet ønsker vi å legge til greenkeeper i sesongen 2023.

**Vedlikehold/drift diverse dugnader**:

Vi har hatt store utfordringer med hull 1, 5, 6 og 7 i sesongen 2022. Mye dødt gress. Vi vet ikke hva dette skyldes, men hullene ble atskillig bedre etterhvert. Slike skader koster mye penger og ikke minst tid!

Vår og høstdugnad er bra og mange av våre medlemmer stiller.

Vi hadde åpent rekordlenge i år da kulden lot vente på seg og vi stengte ikke før 15.11 !

Hovden Golfklubb har en eldre maskinpark og vi må etterhvert se på utskiftninger. Det er kostbart og vi må finne gode økonomiske løsninger. En fairway klipper er det vi har mest behov for nå.

Banekomite sammen med styret ser på ulike løsninger. Beholde og oppruste det vi har, lease en ny, eller kjøpe en litebrukt fairway klipper.

**Kiosk/proshop.**

Det betyr svært mye for miljøet på banen at vi kan holde proshopen åpen hver helg og tilby salg av enkel mat/drikke og noe golfutstyr. Det er dugnadsmedlemmene som står for dette. For å dekke opp alle helgene ble det for sesongen 2022 gjort endringer slik at dugnadsmedlemmer måtte stille to dager i kiosk/proshop. Dette fungerte bra og vi hadde nok til å bemanne hele sesongen.

I høysesongen er det godt besøk på banen, og vi hadde sommerhjelp for å holde proshopen åpen i ukedagene 29,30 og 31 fra kl. 10 - 17.

Proshop for sesongen 2023 blir noe redusert på utvalg for å bedre lønnsomheten.

**Rekruttering**: Simon Ellingsberg arrangerte også i år et VTG-kurs for i alt 9 personer. Deltakerne fikk gratis kurs og medlemskap ut året. Ved spill på banen betalte disse full greenfee etter at kurset var gjennomført.

Trygve Lamark satte igang et tilbud til barn og unge om ukentlig golftrening. Golfklubben lånte ut golfsett for de som ikke hadde eget. Et kjempeflott tiltak som og var veldig populært. Dette arbeidet videreføres i sesongen 2023. Vi har og endret på priser slik at barn og unge betaler en årskontingent og spiller gratis hele sesongen. Vi konkurrerer med mange andre idretter som er gratis i Bykle kommune og vi trenger rekruttering !

**Arrangement og aktiviteter:**Klubben hadde sitt klubbmesterskap i august som vanlig. Det har vært medlemskvelder hver onsdag med varierende oppmøte. Monter YX Open ble arrangert i juni med god deltakelse og mye moro. Vintergolfen 2022 ble arrangert i nydelig vintervær.

**Økonomi**

Resultatet viser et overskudd på kr 4253. Hvis en ser vekk ifra rekordåret 2021 har klubben drevet i mange år med underskudd. Fremover må det jobbes med kostnadskontroll slik at vi fortsatt kan ha solid økonomi

|  |  |  |  |  |
| --- | --- | --- | --- | --- |
| Hva | Regnskap 2022 | Regnskap 2021 | Regnskap 2020 | Regnskap 2019 |
| Salgsinntekt Proshop | 58 240 | 75 549 | 34 667 | 46 870 |
| Salgsinntekt reklame | 145 000 | 155 000 | 120 000 | 100 000 |
| Salgsinntekt ballaut. | 24 288 | 39 840 | 30 175 | 10 076 |
| Medlemskontingent | 147 100 | 157 400 | 143 350 | 136 245 |
| Salg greenfee | 215 926 | 332 844 | 231 138 | 82 655 |
| Salg kiosk | 32 750 | 48 036 | 32 125 | 23 040 |
| Resultat | +4253 | + 136 256 | - 9760 | - 70 823 |

**Sponsorarbeidet:** Johannes Væting, Anne Lise Pedersen Væting, Ingrid Helle, og Astrid Steensby har fulgt opp arbeidet og kontakten med våre sponsorer.

De gjorde en fantastisk jobb i 2022 – resultatet var 145 000. Utrolige viktige inntekter for klubben.

**Klubben takker derfor disse bedriftene for støtte til banen og klubben sesongen 2022:***Coop Extra, Scanflex, Bykle Vindu, Hovden Hytteservice, Knut Hovet Installasjon AS, Launes Entreprenør, Merkantilservice, Otra Kraft, Otra Laft, Robert Jegteberg, Setesdalsbygg AS, Sparebanken Sør, Straume Handlaft, Uppstad VVS, Valle Sparebank, , YX Hovden, Meca Bykle Maskin AS, BRG Entreprenør, Byggmester Bjåen Egeland, , Eiendomsmegler Krogsveen, Haukeli Hytter og Hus, Hasla, Hovden Fjellstoge, Bykle Hotell og Fristadsenteret.*

***Hovden, 8. mars 2023***

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lars Erik Domaas – leder Hege K. Kjelleberg nestleder Anna Lise Pedersen Væting sekretær

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
 Astrid Steensby - styremedlem Kent Lund - styremedlem